ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतातील उपचाराधीन रुग्णसंख्येतली घट कायम, उपचाराधीन रुग्णसंख्या 3.08 लाख
गेल्या काही आठवड्यापासूनचा कल कायम राखत भारतातील उपचाराधीन रुग्णसंख्या एकूण रुग्णसंख्येच्या 3.09% घटली आहे.
गेल्या 24 तासांमध्ये देशात एकूण 25,152 जण कोविड बाधीत असल्याचे आढळले, तर याच कालावधीत कोविडमधून बरे झालेल्यांची नवी संख्या 29,885 आहे. गेल्या 24 तासात एकूण उपचाराधीन रुग्णसंख्या 5,080 ने घटली आहे.
भारतातील दर दहा लाख लोकसंख्येमागील उपचाराधीन रुग्णसंख्येचे प्रमाण  जगातील सर्वात कमी प्रमाणांपैकी आहे.
या जागतिक महामारीविरोधात चाललेल्या लढ्यात भारताने आणखी एक मैलाचा टप्पा गाठला. रोगनिदान चाचण्यांच्या एकूण संख्येने 16 कोटींचा टप्पा ओलांडला. भारतातील एकूण दैनंदिन रोगनिदान चाचण्यांची क्षमता 15 लाखांपर्यंत पोचली आहे.
नियमितपणे चाललेल्या व्यापक रोगनिदान चाचण्यांमुळे बाधितांचे प्रमाण कमी होत आहे.
कोरोनातून मुक्त झालेल्यांच्या एकूण संख्येने 95.5 लाखांचा  टप्पा आज ओलांडला.
गेल्या 24 तासात केरळमध्ये 4,701 रुग्ण बरे झाले तर महाराष्ट्र आणि पश्चिम बंगालमध्ये अनुक्रमे 4,467 and 2,729 रुग्ण बरे झाले.
गेल्या 24 तासात केरळमध्ये 5,456 रुग्णांची नोंद झाली. पश्चिम बंगालमध्ये 2,239 नव्या बाधितांची नोंद झाली तर महाराष्ट्रातील दैनिक रुग्णसंख्या काल 1,960 होती.
गेल्या 24 तासांमध्ये 347 मृत्यूंची नोंद झाली.यापैकी महाराष्ट्रात सर्वाधिक म्हणजे 75 मृत्यूंची नोंद झाली.
N.Chitale/V.Sahajrao/P.Kor
संरक्षण मंत्रालय
सैनिकी अभियांत्रिकी सेवेतली 9304 पदे रद्द करण्यास संरक्षण मंत्री राजनाथ सिंह यांची मान्यता
नवी दिल्ली, 7 मे 2020
मूलभूत आणि औद्योगिक कार्यदलामध्ये सुघारणा करण्यासाठी एमईएस म्हणजेच सैनिकी अभियांत्रिकी सेवेतली 9300 पेक्षा जास्त पदे रद्द करण्याच्या प्रस्तावाला संरक्षण मंत्री राजनाथ सिंह यांनी मान्यता दिली. सशस्त्र दलाच्या संरक्षण खर्चामध्ये संतुलन राखण्यासाठी आणि कार्यक्षमता वाढवण्यासाठी कोणत्या उपाय योजना करणे आवश्यक आहे, हे पाहण्यासाठी लेफ्टनंट जनरल शेकाटकर यांच्या अध्यक्षतेखाली एक तज्ञांची समिती नियुक्त करण्यात आली होती. या समितीने केलेल्या शिफारसी लक्षात घेवून सैनिकी अभियांत्रिकी सेवेतली ही पदे रद्द करण्यात आली आहेत.
तज्ञांच्या समितीने केलेल्या शिफारसींनुसार सैनिकी अभियांत्रिकी सेवेच्या कार्यविभाजनाची फेररचना करण्यात आली असून आता अशंतः कामे विभागातल्या कर्मचारी वर्गांकडून करून घेण्यात येणार आहेत; तर जी कामे बाहेरून करून घेतली जावू शकतात, ती पदे ठेवण्याची आवश्यकता नाही.
लेफ्टनंट जनरल शेकाटकर समितीने केलेल्या शिफारसींप्रमाणे मूलभूत आणि औद्योगिक कर्मचारी वर्गाच्या एकूण 13,157 पदांपैकी 9,304 पदे रद्द करण्याच्या प्रस्तावाला मान्यता देण्यात आली आहे.
सैनिकी अभियांत्रिकी सेवा म्हणजे भक्कम कार्यदलासह प्रभावी संस्था बनवण्याची गरज आहे. तसेच आगामी अडचणीच्या काळामध्ये गुंतागुंतीच्या समस्या हाताळण्यासाठी संस्था अधिकाधिक कार्यक्षम असणे आवश्यक आहे, तसेच खर्चही कमी करणे गरजेचे आहे; याचा विचार करून समितीने या सुधारणा करण्याची शिफारस केली आहे.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
पंतप्रधान कार्यालय
आपला ईशान्येतील प्रदेश, अद्वितीय संस्कृती आणि चैतन्यदायी लोकांसह, प्रगतीचा अभूतपूर्व वेग पाहत आहे: पंतप्रधान
पंतप्रधान नरेंद्र मोदी यांनी ईशान्येकडील संपर्क व्यवस्था वाढवण्यासाठी पायाभूत सुविधांच्या विकासासह विविध विकास उपक्रमांबद्दल लेख, ग्राफिक्स, चित्रफीती आणि माहिती सामायिक केली आहे.
आपल्या ट्वीट संदेशात पंतप्रधान म्हणाले :
"आपला ईशान्येतील प्रदेश, अद्वितीय संस्कृती आणि चैतन्यदायी लोकांसह, प्रगतीचा अभूतपूर्व वेग पाहत आहे. पायाभूत विकासापासून ते वाढणाऱ्या संपर्क व्यवस्थेपर्यंत, आम्ही या प्रदेशातील अफाट क्षमतेचा मार्ग खुला करत आहोत. #9YearsOfNorthEastProsperity"
कंपनी व्यवहार मंत्रालय
राष्ट्रीय कंपनी कायदा न्यायाधिकरणाची कामगिरी
नवी दिल्ली, 19 सप्टेंबर 2020
31 जुलै 2020 पर्यंत राष्ट्रीय कंपनी कायदा न्यायाधिकरणाकडे दिवाळखोरी संहिता अंतर्गत असलेल्या 12,348 प्रकरणांसहित एकूण 19,844 प्रकरणे प्रलंबित होती. केंद्रीय अर्थसाहाय्य आणि कॉर्पोरेट व्यवहारमंत्री अनुराग ठाकूर यांनी आज लोकसभेत एका प्रश्नाच्या लेखी उत्तरात ही माहिती दिली.
या न्यायाधिकरणामध्ये अधिकारी/ कर्मचारी यांची 320 पदे निर्माण करण्यात आल्याची माहितीही त्यांनी दिली. या पदांसाठी 21-1-2020 रोजी भरती नियम अधिसूचित करण्यात आले आणि एनसीएलटीने या पदांवर नियमित कर्मचारी भरतीसाठी पावले उचलली आहेत. सध्या नियमित तत्वावर 40 पदे भरण्यात आली आहेत.
एनसीएलटीच्या सर्व 16 पीठांमध्ये ई-कोर्ट प्रकल्पाचा अवलंब करण्यात येत आहे, असे ठाकूर यांनी सांगितले. कोविड-19 महामारीच्या काळात सर्व पीठांमध्ये व्हिडिओ कॉन्फरन्सिंगच्या माध्यमातून सुनावणी केली जात आहे.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
संरक्षण मंत्रालय
लेफ्टनंट जनरल मनोज पांडे यांनी लष्कराचे उपप्रमुख म्हणून पदभार स्वीकारला
नवी दिल्ली, 1 फेब्रुवारी 2022
लेफ्टनंट जनरल मनोज पांडे,पीव्हीएसएम , एव्हीएसएम , व्हीएसएम यांनी 1 फेब्रुवारी 2022 रोजी लष्कराचे उपप्रमुख म्हणून पदभार स्वीकारला.
राष्ट्रीय संरक्षण प्रबोधिनीचे माजी विद्यार्थी, लेफ्टनंट जनरल मनोज पांडे यांना डिसेंबर 1982 मध्ये कोअर ऑफ इंजिनियर्स  मध्ये नियुक्त करण्यात आले. जनरल ऑफिसर म्हणून त्यांनी जम्मू आणि काश्मीरच्या नियंत्रण रेषेजवळील संवेदनशील पल्लनवाला क्षेत्रात ऑपरेशन पराक्रम दरम्यान इंजिनीअर रेजिमेंटचे नेतृत्व केले. ते स्टाफ कॉलेज, कॅम्बरली चे पदवीधर आहेत आणि त्यांनी हायर कमांड  आणि नॅशनल डिफेन्स कॉलेज  अभ्यासक्रमांचे शिक्षण घेतले आहे.
आपल्या 39 वर्षांच्या कारकिर्दीत, त्यांनी विविध जबाबदाऱ्या पार पाडताना महत्त्वाच्या आणि आव्हानात्मक नियुक्त्यावर काम केले आहे, यामध्ये वेस्टर्न थिएटरमधील स्ट्राइक कोरच्या इंजिनिअर ब्रिगेड कमांड, जम्मू आणि काश्मीरमधील नियंत्रण रेषेजवळ पायदळ ब्रिगेड, पश्चिम लडाखच्या उंचावरील माउंटन विभाग ईशान्येतील कॉअर, कमांडर-इन-चीफ अंदमान आणि निकोबार कमांड  आणि पूर्व कमांडचे जनरल ऑफिसर कमांडिंग-इन-चीफ तसेच दक्षिण कमांडचे चीफ ऑफ स्टाफ यांचा समावेश आहे.
त्यांच्या उल्लेखनीय सेवेसाठी त्यांना परम विशिष्ट सेवा पदक, अति विशिष्ट सेवा पदक, विशिष्ट सेवा पदक, तसेच लष्करप्रमुखांकडून आणि GOC-in-C कडून उत्तम कामगिरीबद्दल सन्मानित करण्यात आले आहे. लेफ्टनंट जनरल मनोज पांडे यांनी लेफ्टनंट जनरल सीपी मोहंती यांच्याकडून लष्कराच्या उपप्रमुखपदाची सूत्रे स्वीकारली. लष्करात चार दशकांची शानदार कारकीर्द पूर्ण करून मोहंती 31 जानेवारी 2022 रोजी सेवानिवृत्त झाले.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
रेल्वे मंत्रालय
सप्टेंबर 2020 ते जून 2021 या कालावधीत सलग 10 महिन्यांमध्ये रेल्वेने केली विक्रमी मालवाहतूक
जून 2021 मध्ये भारतीय रेल्वेला मालवाहतुकीच्या माध्यमातून प्राप्त झालेली 11186.81 कोटी रुपयांची मिळकत जून 2020 च्या तुलनेत 26.7% जास्त
कोविडची आव्हाने असूनही जून 2021 महिन्यात मालवाहतूकीतून प्राप्त होणारी मिळकत आणि मालवाहतुकीच्या संदर्भातील आकडेवारीनुसार भारतीय रेल्वेची उच्च गती कायम आहे.
मिशन मोडमध्ये, भारतीय रेल्वेने 2021 च्या जून महिन्यात, 112.65 दशलक्ष टन मालवाहतूक केली, जी जून 2019 च्या  तुलनेत 11.19% जास्त आहे, 2019 हे सामान्य वर्ष होते आणि याच कालावधीतील ही मालवाहतूक जून 2020 च्या  तुलनेत 20.37% जास्त होती.
जून, 2021 मध्ये वाहतूक केलेल्या महत्वाच्या वस्तूंमध्ये 50.03 दशलक्ष टन कोळसा, 14.53 दशलक्ष टन लोह धातू, 5.53 दशलक्ष टन कच्चे लोखंड आणि
तयार पोलाद, 5.53 दशलक्ष टन खाद्यान्न, 4.71 दशलक्ष टन खते, 3.66 दशलक्ष टन खनिज तेल, 6.59 दशलक्ष टन सिमेंट  आणि 4.28 दशलक्ष टन पक्क्या विटा यांचा समावेश आहे.
2021 च्या जूनमध्ये, भारतीय रेल्वेला मालवाहतुकीच्या माध्यमातून 11186.81 कोटी रुपयांची झालेली मिळकत जून 2020  च्या तुलनेत 26.7% जास्त आणि जून 2019 च्या  तुलनेत 4.48 % जास्त आहे.
याचा इथे उल्लेख करवा लागेल की, रेल्वे मालवाहतूक अत्यंत आकर्षक करण्यासाठी भारतीय रेल्वेकडून बऱ्याच सवलती/सूटही दिली जात आहे.
हे नमूद करायला हवे की, रेल्वेच्या विद्यमान जाळ्यामध्ये मालगाड्यांची गती वाढविण्यात आली आहे.
मालगाड्यांचा वेग वाढल्यामुळे सर्व भागधारकांच्या खर्चाची बचत होते. गेल्या 19 महिन्यांत मालवाहतुकीचा वेग दुपटीने वाढला आहे.
कोविड19 संकटाच्या काळाचे भारतीय रेल्वेने सर्वांगीण कार्यक्षमता आणि कामगिरी सुधारण्याच्या संधीच्या रूपात परिवर्तन केले आहे.
पंतप्रधान कार्यालय
हंदवाडा इथे शहीद झालेले सैनिक आणि सुरक्षा दल जवानांना पंतप्रधानांकडून श्रद्धांजली
नवी दिल्ली, 3 मे 2020
जम्मू-काश्मीर मधे शहीद झालेल्या शूर सैनिक आणि सुरक्षा दल जवानांना पंतप्रधान नरेंद्र मोदी यांनी श्रद्धांजली अर्पण केली आहे.
हंदवाडा इथे शहीद झालेल्या आपल्या शूर सैनिक आणि सुरक्षा दल जवानांना श्रद्धांजली. त्यांचे शौर्य आणि बलिदान सदैव स्मरणात राहील.त्यांनी देशाची समर्पण भावनेने,निष्ठेने सेवा केली आणि आपल्या नागरिकांच्या संरक्षणासाठी अथक काम केले, असे पंतप्रधानांनी म्हटले आहे. त्यांच्या कुटुंबियांप्रती पंतप्रधानांनी शोकभावना व्यक्त केल्या आहेत.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
2019-2020 साठी उत्पादकतेशी निगडीत आणि उत्पादकतेशी निगडीत नसलेल्या बोनसला केंद्रीय मंत्रिमंडळाची मंजुरी
नवी दिल्ली, 21 ऑक्टोबर 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, 2019-2020 या वर्षासाठी, रेल्वे, टपाल, संरक्षण, ईपीएफओ, ईएसआयसी यासारख्या वाणिज्यिक आस्थापनांच्या 16.97 लाख अराजपत्रित कर्मचाऱ्यांना उत्पादकतेशी निगडीत बोनस द्यायला मंजुरी देण्यात आली. यासाठी सरकारी तिजोरीवर 2,791कोटी रुपयांचा भार पडणार आहे.
उत्पादकतेशी निगडीत नसणारा बोनस अराजपत्रित केंद्रीय कर्मचाऱ्यांना दिला जातो. 13.70 लाख कर्मचाऱ्यांना याचा लाभ होणार असून यासाठी 946 कोटी रुपये खर्च येणार आहे.
बोनसच्या घोषणेचा एकूण 30.67 लाख कर्मचाऱ्यांना लाभ होणार असून सरकारी तिजोरीवर एकूण 3,737 कोटी रुपयांचा भार पडणार आहे.
अराजपत्रित कर्मचाऱ्यांना, मागील वर्षातल्या कामगिरीसाठीचा बोनस साधारणतः दुर्गा पूजा/ दसऱ्यापूर्वी दिला जातो.
अराजपत्रित कर्मचाऱ्यांना, उत्पादकतेशी निगडीत असलेला आणि उत्पादकतेशी निगडीत नसलेला बोनस लगेच दिला जाईल असे सरकारने जाहीर केले आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
केंद्रीय क्रीडा मंत्री अनुराग ठाकूर आणि केंद्रीय क्रीडा राज्यमंत्री निसिथ प्रामाणिक टोकियो ऑलिम्पिक स्पर्धांसाठी दिल्लीहून रवाना होणाऱ्या भारतीय खेळाडूंच्या पहिल्या तुकडीला निरोप देणार
येत्या एका आठवड्याच्या कालावधीत टोकियो ऑलिम्पिक स्पर्धांना सुरुवात होत आहे. या स्पर्धांमध्ये भाग घेण्यासाठी भारतातून टोकियोला रवाना होणाऱ्या भारतीय खेळाडूंच्या पहिल्या तुकडीचा औपचारिक निरोप समारंभ आज नवी दिल्लीच्या इंदिरा गांधी आंतरराष्ट्रीय विमानतळावर होणार आहे. 54 धावपटू, मदतनीस कर्मचारी वर्ग आणि भारतीय ऑलिम्पिक संघटनेचे प्रतिनिधी अशा 88 जणांच्या या पथकाला केंद्रीय युवक व्यवहार आणि क्रीडा मंत्री अनुराग ठाकूर आणि केंद्रीय युवक व्यवहार आणि क्रीडा राज्यमंत्री निसिथ प्रामाणिक यांच्याद्वारे औपचारिक निरोप दिला जाईल. भारतीय ऑलिम्पिक संघटनेचे अध्यक्ष नरिंदर ध्रुव बात्रा, संघटनेचे महासचिव राजीव मेहता आणि भारतीय क्रीडा प्राधिकरणाचे महासंचालक संदीप प्रधान हे देखील या कार्यक्रमाला उपस्थित राहणार आहेत.
तिरंदाजी, हॉकी, बॅडमिंटन, टेबल टेनिस, ज्युडो, जिम्नॅस्टिक्स आणि भारोत्तोलन या क्रीडाप्रकारांतील स्पर्धक खेळाडू आणि त्यांचा मदतनीस कर्मचारीवर्ग आज नवी दिल्ली येथून रवाना होतील. या मध्ये हॉकीचे पथक सर्वात खेळाडू असलेले पथक आहे.
ऑलिम्पिक स्पर्धेत भाग घेण्यासाठी जाणाऱ्या खेळाडूंची सुरक्षितता सुनिश्चित करण्याच्या दृष्टीने, निरोप समारंभाला उपस्थित राहणाऱ्या सर्व मान्यवरांची कोविड चाचणी करण्यात येईल. या चाचणीनंतर ज्यांचे ‘कोविडचा संसर्ग झालेला नाही’ असे अहवाल येतील तेच या कार्यक्रमाला उपस्थित राहतील. या कार्यक्रमाच्या ठिकाणी सामाजिकदृष्ट्या सुरक्षित शारीरिक अंतर पालनाच्या दृष्टीने सर्व उपाययोजना करण्यात आल्या आहेत.
टोकियो ऑलिम्पिक स्पर्धांमध्ये भाग घेण्यासाठी 127 भारतीय खेळाडू पात्र ठरले आहेत. रिओ ऑलिम्पिकसाठी पात्र ठरलेल्या 117 भारतीय खेळाडूंच्या संख्येच्या तुलनेत ही संख्या विक्रमी ठरली आहे.
पंतप्रधान कार्यालय
पंतप्रधान उद्या राष्ट्रीय छात्र सेनेच्या रॅलीत सहभागी होणार
नवी दिल्ली, 27 जानेवारी 2020
नवी दिल्लीतल्या करिअप्पा परेड ग्राऊंडवर उद्या होणाऱ्या राष्ट्रीय छात्र सेनेच्या रॅलीत पंतप्रधान नरेंद्र मोदी उपस्थित राहणार आहे.
यावेळी पंतप्रधान एनसीसीच्या पथसंचलनाचे निरीक्षण करतील आणि विद्यार्थ्यांकडून मानवंदना स्वीकारतील. यावेळी सांस्कृतिक कार्यक्रमासह राष्ट्रीय छात्र सेनेचे विद्यार्थी साहसी खेळ, संगीत आणि इतर कलाप्रकारांचे प्रदर्शनही पंतप्रधानांसमोर करतील.
राष्ट्रीय छात्र सेनेच्या गुणवंत विद्यार्थ्यांना पंतप्रधानांच्या हस्ते पुरस्कार दिले जातील आणि त्यानंतर पंतप्रधानांचे भाषण होईल.
दरवर्षी प्रजासत्ताक दिनाच्या पथसंचलनात सहभागी होण्यासाठी एनसीसीचे विद्यार्थी नवी दिल्लीत येतात. गेल्यावर्षीही पंतप्रधानांनी एनसीसीच्या रॅलीत विद्यार्थ्यांशी संवाद साधला होता. राष्ट्रीय आपत्तींच्यावेळी एनसीसी विद्यार्थी देत असलेल्या सेवेबद्दल पंतप्रधानांनी कौतुक केले. तसेच स्वच्छ भारतसारख्या अभियानात सहभागी होण्याचे आवाहनही केले होते.
B.Gokhale/R.Aghor/P.Kor
(Visitor Counter : 79
नागरी उड्डाण मंत्रालय
नवीन विमानतळांची उभारणी आणि सुधारणा
नवी दिल्ली, 19 डिसेंबर 2022
देशावर 21 ग्रीनफील्ड विमानतळ उभारण्यासाठी सरकारने तत्वतः मंजुरी दिली आहे. आत्तापर्यंत नऊ ग्रीनफिल्ड विमानतळ कार्यान्वित झाले आहेत आणि 11.12.2022 रोजी गोव्यातील मोपा येथे दहाव्या ग्रीनफिल्ड विमानतळाचे उद्घाटन झाले.
मोपा इथे उद्घाटन झालेला मनोहर आंतरराष्ट्रीय विमानतळ वगळता वर्ष 2018 पासून सात ग्रीनफिल्ड विमानतळ आतापर्यंत कार्यान्वित झाले आहेत.
विमानतळांवर आधुनिक सुधारणा ही सातत्यपूर्ण प्रक्रिया आहे आणि भारतीय विमानतळ प्राधिकरणाकडून हे काम वेळोवेळी हाती घेण्यात येते. यासाठी जागेची उपलब्धता , आर्थिक दृष्ट्या उपयुक्तता, सामाजिक आर्थिक गरज, वाढत्या वाहतूक व्यवस्थेची मागणी, विमानतळावर विमान वाहतूक करण्याची विमान कंपन्यांची तयारी अशा अनेक गोष्टींचा विचार करून हे काम हाती घेण्यात येते.
कोविड पूर्व काळामध्ये म्हणजे 2018-2019 या वर्षामध्ये देशभरातील विमानतळावरची वर्दळ 2017-18 या वर्षातील संख्येशी तुलना करता 11.6% ने वाढली आहे. महामारीच्या कालखंडात ती कमी झाली. मात्र 2020-21 या वर्षाच्या तुलनेत 2021-22 या वर्षात यामध्ये 63.7% वाढ झाली आहे.
नागरी हवाई वाहतूक राज्यमंत्री व्ही के सिंह यांनी आज राज्यसभेत एका प्रश्नाच्या लेखी उत्तरात ही माहिती दिली.
N.Chitale/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 148
अर्थ मंत्रालय
केंद्रीय अंदाजपत्रकामध्ये पायाभूत सुविधा, डिजिटल अर्थव्यवस्था आणि लघू तसेच मध्यम उद्योगांमध्ये रोजगाराच्या संधी निर्माण करण्यासाठी मोठ्या प्रमाणावर गुंतवणूक करण्यावर भर
नवी दिल्ली, 5 जुलै 2019
केंद्रीय अंदाजपत्रक 2019-20 मध्ये भारताला 5 ट्रिलियन डॅालरची अर्थव्यवस्था बनवण्याचे उद्दिष्अ पूर्ण करण्यासाठी पायाभूत सुविधा, डिजिटल अर्थव्यवस्था आणि लघू तसेच मध्यम उद्योगांमध्ये रोजगाराच्या संधी निर्माण करण्यासाठी मोठ्या प्रमाणावर गुंतवणूक करण्यावर भर देण्यात आला आहे. आज लोकसभेत अर्थसंकल्पीय भाषण करताना केंद्रीय वित्त आणि कंपनी कार्यमंत्री निर्मला सीतारमण म्हणाल्या, सरकारच्यावतीने करण्यात आलेल्या विविध वित्तीय सुधारणांमुळे गेल्या पाच वर्षात भारताच्या अर्थव्यवस्थेत एका ट्रिलियन डॅालरची भर पडली आहे. आणि या चालू वर्षात 3 ट्रिलियन डॅालरची भर पडण्याची शक्यता आहे. या लक्ष्यपूर्तीसाठी सरकारने ‘मेक इन इंडिया’ वर भर दिला आहे. देशांतर्गत आणि परकीय गुंतवणुकीचा विशिष्ट कालखंड सुरू करण्यासाठी अनेक गोष्टी करण्याचा प्रस्ताव मांडला आहे.
देशात संपर्क व्यवस्था वाढवण्यासाठी प्रधानमंत्री ग्राम सडक योजना, औद्योगिक पट्टे, फ्रेट कॅारिडॅार, भारतमाला, सागरमाला, जलमार्ग विकास, उडान कार्यक्रम हे कार्यक्रम राबवण्यात आल्याची माहिती निर्मला सीतारमण यांनी भाषणात दिली. हवाई उद्योगाला स्वावलंबी बनवून त्यामध्ये रोजगाराच्या संधी निर्माण करण्यावर भर दिला जात असल्याचं सांगितलं.
रेल्वे क्षेत्रामध्ये सार्वजनिक आणि खाजगी भागीदारीतून वेगानं विकास करण्याचे प्रस्ताव आहेत. तसेच देशात 657 किलोमीटर मेट्रो रेल्वेचे जाळे निर्माण करण्यासाठी कार्य करण्यात येत आहे. देशातल्या सर्व परिवहन सुविधांमध्ये एकच कार्ड वापरता येईल असे ‘नॅशनल काॅमन मोबिलिटी कार्ड  आणण्यासाठी पायाभूत सुविधा निर्माण करण्यात येत आहेत. या कामाला प्रारंभ झाला आहे, असंही सीतारमण यांनी सांगितलं.
टप्पा -2 - एफएएमई योजनेमध्ये विद्युतचलित वाहनांचा वापर वाढवण्यासाठी प्रोत्साहन देण्यात येणार आहे. यामध्ये अत्याधुनिक बॅटरी आणि नोंदणीकृत वाहनांना परवाना दिला जाणार आहे. ही वाहने पर्यावरणाला अनुकूल आणि सर्वांना परवडणारी असतील, असंही आज भाषणात सीतारमण यांनी सांगितलं.
राष्ट्रीय राजमार्ग कार्यक्रमाची सरकार व्यापक फेररचना करणार असून भारतमाला पहिला टप्पा पूर्ण केल्यानंतर दुस-या टप्प्यात राज्यांमधल्या रस्त्यांचे जाळे विकसित करण्यात येईल, असं सीतारमण यांनी सांगितलं.
घरकूल क्षेत्रामध्ये भाड्याने घर घेण्यासाठी प्रोत्साहन मिळावे यासाठी ‘आदर्श भाडे कायदा’ बनवण्यात येणार अशी घोषणा वित्तमंत्र्यांनी केली.
सूक्ष्म, लघू आणि मध्यम उद्योगांनी घेतलेल्या कर्जावरील व्याज माफ करण्यासाठी 2019-20 मध्ये 350 कोठींचा निधी राखून ठेवण्यात आला आहे.
वित्तमंत्री निर्मला सीतारमण यांनी आज ‘प्रधानमंत्री कर्मयोगी मानधन योजना’ या नावाने एक नवीन योजना जाहीर केली. या योजनेचा 1.5 कोटींपेक्षा कमी वार्षिक उलाढाल असलेल्या जवळपास 3 कोटी किरकोळ व्यापाऱ्यांना लाभ मिळू शकणार आहे.
B.Gokhale/S.Bedekar/D.Rane
(Visitor Counter : 65
पंतप्रधान कार्यालय
सिंगापूरचे माजी पंतप्रधान ली कुआन यू यांच्या 100 व्या जयंतीनिमित्त पंतप्रधानांकडून आदरांजली
पंतप्रधान नरेंद्र मोदी यांनी सिंगापूरचे माजी पंतप्रधान ली कुआन यू यांना 100 व्या जयंतीनिमित्त आदरांजली वाहिली आहे.
पंतप्रधानांनी X वर पोस्ट केले:
"ली कुआन यू यांच्या 100 व्या जयंतीनिमित्त मी त्यांना आदरांजली वाहतो. सिंगापूरच्या परिवर्तनात त्यांच्या दूरदर्शी नेतृत्वाने महत्त्वाची भूमिका बजावली. त्यांची दूरदृष्टी आणि उत्कृष्टतेचा ध्यास त्यांच्या महानतेची प्रचीती देतो. त्यांचे कार्य जगभरातील नेत्यांना निरंतर प्रेरणा देत आहे. "
कृषी मंत्रालय
बागायती पिकांचे क्षेत्रफळ आणि उत्पादनाचा दुसरा आगाऊ अंदाज  जारी
वर्ष 2021-22 मध्ये बागायती पिकांच्या उत्पादनात 7.03 दशलक्ष टन इतकी वाढ होऊन ते 341.63 दशलक्ष टन होण्याचा अंदाज
नवी दिल्ली, 14 जुलै 2022
कृषी आणि शेतकरी कल्याण विभागाने राज्ये/ केंद्रशासित प्रदेश आणि सरकारी स्रोतांकडून उपलब्ध झालेल्या माहितीच्या आधारावर  साठीचा बागायती पिकांचे क्षेत्र आणि उत्पादनाचा दुसरा आगाऊ अंदाज प्रसिद्ध केला आहे.
|
|
Total Horticulture
|
|
2020-21

|
|
2021-22

|
|
2021-22

|
|
Area
|
|
27.48
|
|
27.56
|
|
27.74
|
|
Production
|
|
334.60
|
|
333.25
|
|
341.63
2021-22 दुसरा आगाऊ अंदाज
- वर्ष 2021-22 मध्ये बागायती पिकांच्या उत्पादनात 7.03 दशलक्ष टन इतकी वाढ होऊन ते 341.63 दशलक्ष टन होण्याचा अंदाज 2021-22  च्या तुलनेत 
- फळे, भाज्या आणि मधाच्या उत्पादनात वाढ, तर मसाले, फुले, सुगंधी आणि औषधी वनस्पती तसेच लागवडीखालील पिकांच्या उत्पादनात गेल्या वर्षीच्या तुलनेत घट अपेक्षित आहे.
- फळांचे उत्पादन 2020-21च्या 102.48 दशलक्ष टन उत्पादनाच्या तुलनेत 107.10 दशलक्ष टन अपेक्षित आहे
- भाज्यांचे उत्पादन 2020-21च्या 200.45 दशलक्ष टन उत्पादनाच्या तुलनेत 204.61 दशलक्ष टन अपेक्षित आहे
- कांद्याचे उत्पादन 2020-21च्या 26.64 दशलक्ष टन उत्पादनाच्या तुलनेत 31.70 दशलक्ष टन अपेक्षित आहे
- बटाट्याचे उत्पादन 2020-21च्या 56.17 दशलक्ष टन उत्पादनाच्या तुलनेत 53.58 दशलक्ष टन अपेक्षित आहे
- टोमॅटोचे उत्पादन 2020-21च्या 21.18 दशलक्ष टन उत्पादनाच्या तुलनेत 20.34 दशलक्ष टन अपेक्षित आहे
S.Patil/B.Sontakke /P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
मत्स्योत्पादन, पशुविकास आणि दुग्धविकास मंत्रालय
प्रधानमंत्री मत्स्य संपदा योजना  डॅशबोर्ड सुरू
नवी दिल्ली, 9 जून 2022
डिजिटल इंडिया हा देशाला डिजिटलदृष्टया सशक्त समाज आणि ज्ञान अर्थव्यवस्थेत रूपांतरित करण्याच्या उद्देशाने भारत सरकारचा एक प्रमुख कार्यक्रम आहे. पुराव्यावर आधारित निर्णय घेण्याच्या ‘सुशासना’ची संस्कृती निर्माण करण्याच्या उद्देशाने या कार्यक्रमात अनेक सरकारी मंत्रालये आणि विभाग समाविष्ट झाली आहेत. तंत्रज्ञानाचा उपयोग सक्षमीकरणाचे साधन म्हणून केला जावा, त्याचबरोबर आशा आणि संधी यांच्यातील अंतर कमी करणारे साधन म्हणून ते वापरण्याच्या पंतप्रधानांच्या दृष्टिकोनाशी हे सुसंगत आहे. याच बाबी लक्षात घेऊन, केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परशोत्तम रुपाला यांनी 7 जून 2022 रोजी प्रधानमंत्री मत्स्य संपदा योजना  डॅशबोर्ड सुरू केला. यावेळी मत्स्यव्यवसाय, पशुसंवर्धन आणि दुग्धव्यवसाय राज्यमंत्री डॉ. संजीव कुमार बाल्यान तसेच मत्स्यपालन, पशुसंवर्धन आणि दुग्धव्यवसाय व माहिती आणि प्रसारण राज्यमंत्री डॉ. एल. मुरुगन उपस्थित होते. पीएमएमएसवाय एमआयएस डॅशबोर्डची उद्दिष्ट  पीएमएमएसवाय योजनेच्या क्रियाकलापांचे प्रभावी निरीक्षण करणे आणि सर्व सहभागी राज्ये/केंद्रशासित प्रदेशांची प्रगती जाणून घेणे.  त्या माहितीचा धोरणात्मक निर्णय प्रक्रियेत वापर करणे. पीएमएमएसवाय एमआयएस ऍप्लिकेशनव्दारे सर्व सहभागी राज्ये/केंद्रशासित प्रदेशांमधील डेटा- माहिती एकत्रित केला जातो , त्या डेटाचे विश्लेषण केले जाते आणि क्षे्त्रीय अंतर्गत माहितीसाठी डॅशबोर्डच्या स्वरूपात डेटा सादर केला जातो. राष्ट्रीय आणि राज्य/केंद्रशासित प्रदेश स्तरावरील एकूण कामगिरीचे परीक्षण करण्यासाठी प्रमुख कार्यप्रदर्शनाचे निश्चित केलेले मापदंड लावले जातात, यामध्ये चांगली कामगिरी केल्याचे दिसून आल्यास ते अधोरेखित केली जाते. तसेच कुठे कमतरता राहिली असेल तर तेही लक्षात आणून दिले जाते.
पीएमएमएसवाय योजना मे 2020 मध्ये सुरू करण्यात आली आहे. आतापर्यंतच्या सर्वाधिक म्हणजे 20,050 कोटी रूपयांच्या गुंतवणुकीसह योजना सुरू करण्यात आली. मच्छीमार, मत्स्यपालन करणारे शेतकरी आणि इतर भागधारकांचे सामाजिक-आर्थिक कल्याण सुनिश्चित करताना मत्स्यव्यवसाय क्षेत्राच्या लक्ष्यीत आणि सर्वांगीण विकासासाठी ही गुंतवणूक करण्यात आली. आजपर्यंत पीएमएमएसवाय अंतर्गत एकूण रु. 7242.90 कोटींची  प्रकल्प गुंतवणूक करण्यात आली आहे.
प्रत्येक सहभागी राज्ये/केंद्रशासित प्रदेशांद्वारे जिल्हा स्तरावर एमआयएस प्रणालीमध्ये डेटा दिला जात असल्याने, हे व्यासपीठ पीएमएमएसवाय योजनेच्या प्रगतीचे खरे सूचक आहे. माहितीचा वापर समन्वय, अंतर्गत त्रूटींचे विश्लेषण आणि सुधारात्मक कृती करण्यासाठी केला जातो.S.Kakade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
उपराष्ट्रपती कार्यालय
उपराष्ट्रपतींनी पंतप्रधानांना दिल्या वाढदिवसाच्या शुभेच्छा
उपराष्ट्रपती जगदीप धनखड यांनी पंतप्रधान नरेंद्र मोदी यांना वाढदिवसाच्या शुभेच्छा दिल्या आहेत.
एक्सवर लिहिलेल्या पोस्टमध्ये उपराष्ट्रपती म्हणाले;
“भारताचे माननीय पंतप्रधान श्री @narendramodi Ji यांना वाढदिवसाच्या हार्दिक शुभेच्छा. तुमचे दूरदर्शी नेतृत्व, ध्यास घेण्याची वृत्ती आणि कामाची अनुकरणीय अंमलबजावणी यामुळे भारताला उल्लेखनीय प्रगती आणि युगप्रवर्तक परिवर्तनाची दिशा दिली आहे. तुमचा वारसा आपल्या देशाच्या इतिहासाच्या अध्यायात कोरला गेला आहे.
जागतिक लोकसंख्येच्या सहाव्या भागाचे वसतिस्थान असलेला भारत तुमची समावेशकता, सार्वजनिक कल्याण याविषयीची बांधिलकी आणि आपल्या सभ्यतेच्या सिद्धांतांशी सुसंगत असलेला तुमचा दूरदर्शीपणा यांचे नेहमीच जतन करेल. तुम्हाला यापुढील काळात भारताची सेवा करण्यासाठी उत्तम आऱोग्य आणि आनंदाचे वरदान ईश्वराकडून प्राप्त होऊ देत.”
आरोग्य आणि कुटुंब कल्याण मंत्रालय
कोविड-19 चाचण्यात मोठी वाढ, भारताने केल्या 4.23 कोटीपेक्षा जास्त चाचण्या
नोंद झालेल्या एकूण रुग्णांपैकी 43% रुग्ण केवळ महाराष्ट्र, आंध्रप्रदेश आणि कर्नाटक या तीन राज्यात
नवी दिल्ली, 31 ऑगस्ट 2020
भारताने कोविड-19 चाचण्यात वाढ करण्याच्या ठाम निर्धाराचे दर्शन घडवल्याने या चाचण्यात वेगाने वाढ होत आहे. देशात कोविड-19 तपासणीचे काम सर्व प्रथम 20 जानेवारी 2020 ला पुण्यातल्या प्रयोगशाळेपासून सुरू झाले होते, ऑगस्ट महिन्यापर्यंत दररोज 10 लाखाहून अधिक चाचण्या करण्याची क्षमता आता झाली आहे.
आतापर्यंत झालेल्या एकूण चाचण्यांची संख्या आज 4.23 कोटीहून अधिक झाली आहे. गेल्या चोवीस तासात 8,46,278 चाचण्या करण्यात आल्या.
गेल्या चोवीस तासात  भारतात 78,512 रुग्णांची नोंद झाली. म्हणजेच गेल्या 24 तासात सुमारे 80,000 रुग्णांची नोंद झाल्याच्या काही माध्यमांनी दिलेल्या वृत्तामध्ये तथ्य नाही.
गेल्या 24 तासातल्या या नव्या रुग्णापैकी 70% रुग्ण सात राज्यातले आहेत. यापैकी महाराष्ट्रात सर्वात जास्त म्हणजे सुमारे 21% रुग्ण आहेत, त्याखालोखाल आंध्रप्रदेश,कर्नाटक  आणि तामिळनाडू 8.27% आहे. तर उत्तर प्रदेश 8.27%,पश्चिम बंगाल 3.85% आणि ओदिशात 3.84% आहेत.
एकूण रुग्णापैकी 43% रुग्ण केवळ महाराष्ट्र, आंध्रप्रदेश आणि कर्नाटक या तीन राज्यात नोंदवले गेले आहेत. तर एकूण रुग्णापैकी तामिळनाडूत 11.66% रुग्ण आहेत.
गेल्या 24 तासात कोविड-19 मुळे झालेल्या मृत्यू पैकी सुमारे 50% मृत्यू महाराष्ट्र, आंध्रप्रदेश आणि कर्नाटक मध्ये झाले आहेत, यामध्ये महाराष्ट्राची टक्केवारी सर्वात जास्त म्हणजे 30.48%आहे.
रुग्ण संख्येत मोठी वाढ दर्शवणाऱ्या आणि मृत्यू दर जास्त असणाऱ्या राज्ये आणि केंद्रशासित प्रदेशांशी केंद्र सरकार नियमित संपर्कात आहे. मृत्यू दर कमी करण्यासाठी, मोठ्या प्रमाणात चाचण्या, प्रभावी वैद्यक व्यवस्थापन यांच्या बरोबरीने विविध स्तरावर प्रभावी देखरेख ठेवण्याच्या सूचनाही या राज्यांना आणि केंद्र शासित प्रदेशांना देण्यात आल्या आहेत. कोविड-19 शी संबंधित सर्व तांत्रिक मुद्दे, मार्गदर्शक तत्वे,आणि सल्ल्यासंबंधी अधिकृत आणि अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड-19 शी संबंधित तांत्रिक विचारणा technicalquery.covid19[at]gov[dot]in यावर तर इतर मुद्दे ncov2019[at]gov[dot]in आणि @CovidIndiaSeva यावर पाठवू शकता.
कोविड-19 संदर्भात काही शंका असल्यास कृपया आरोग्य आणि कुटुंब कल्याण मंत्रालयाच्या + 91-11-23978046 या हेल्पलाइनवर किंवा 1075  क्रमांकावर संपर्क साधा. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf.वर उपलब्ध आहे.
U.Ujgare/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(